Държавен вестник, бр. 93, 2021 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  93
3. тематико-експозиционен план, разрабо-
тен на основата на концепцията и тематичната 
структура, изготвен съгласно приложение № 1 
от Наредба № Н-4 от 2013 г. за условията и 
реда за представяне на културните ценности 
(ДВ, бр. 28 от 2014 г.); 
4. проект за художествено-пространстве-
но оформление на експозицията, съобразен 
с тематико-експозиционния план и специ-
фиките на експозиционното пространство, 
включващ: обяснителна записка с описание 
на всички намеси, както и графични ма-
териали в подходящ мащаб (съществуващо 
положение; проектно предложение – план на 
експозиционните пространства с описание 
на материалите и цветовото решение на под, 
стени, окачени тавани и др.; вид и местополо-
жение на осветителните тела; разположение 
на текстовите материали; позициониране на 
витрини, постаменти и други визуални мате-
риали с посочени размери и материал; разрези 
и разгъвки на стени с местоположението на 
съответните предмети);
5. становище за тематико-експозиционния 
план от специалисти на национални, ведом-
ствени, регионални музеи и научноизследо-
вателски институти и учреждения;
6. рецензия за всеки раздел от тематико-
експозиционния план от специалисти на БАН 
или от съответните национални музеи, ведом-
ствени и научноизследователски институти и 
учреждения;
7. информация за наличие на помещения, 
осигурени със:
а) сигнално-охранителна техника;
б) система за пожароизвестяване и с необ-
ходимите средства за пожарна безопасност;
в) уреди за вентилация и климатизация;
г) поддържане на подходящ постоянен ре-
жим за осветление, температура и влажност;
д) витрини, съоръжения или други, пред-
назначени за експониране на предметите и 
образците.
(3) Документацията по ал. 2 се съгласува 
с министъра на културата в двумесечен срок 
от представянето є в Министерството на 
културата. 
(4) При промяна на концепцията на цяла-
та експозиция или на отделни теми в нея се 
спазват разпоредбите на ал. 2 и 3.
(5) Когато постоянната експозиция се 
създава в сграда – недвижима културна цен-
ност, и с проекта по ал. 2, т. 4 се предвиждат 
промени в архитектурните характеристики 
(подмяна на оригинални материали, промя-
на на настилки, стени, тавани, включително 
оцветяване, затваряне на прозоречни отвори 
и др.) или други намеси по смисъла на чл. 83 
ЗКН, документацията по ал. 1 се съгласува 
по реда на чл. 84 от ЗКН преди провеждане 
на съгласуване по реда на ал. 2.
Чл. 14. (1) Музеят може да извършва обно-
вяване на постоянната експозиция със замяна 
или допълване на нови теми и експонати, без 
да се променя съгласуваната тематико-експо-
зиционна структура. 
(2) Обновяването на постоянната експози-
ция се съгласува по реда на чл. 13, ал. 3 за 
частта от експозицията, която се променя или 
допълва, в случаите, когато се подменя цял 
раздел или експозицията в цяла зала.
Чл. 15. За закриване или временно закри-
ване на постоянни експозиции се уведомява 
министърът на културата, като се посочват 
причините за закриването и неговото вре-
метраене.
Чл. 16. Тематико-експозиционната доку-
ментация се съхранява безсрочно в архива 
на музея.
Чл. 17. (1) Музеят може да създава/органи-
зира временни експозиции като допълнителна 
форма на представяне. Временните експозиции 
се създават за краткосрочно представяне на 
конкретна тема от или извън тематичния 
обхват на музея.
(2) За организиране на временни експо-
зиции се изготвят концепция и списък на 
предметите и образците.
(3) Документацията за временните експо-
зиции в страната се одобрява от директора 
на музея, в който се представя експозицията. 
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. Тази наредба се издава на основание 
чл. 25, ал. 3 от Закона за културното наслед-
ство.
§ 2. Указания по прилагане на наредбата 
дава министърът на културата.
§ 3. В Наредба № Н-3 от 2013 г. за водене 
на Регистър на музеите и за обстоятелства-
та, подлежащи на вписване в него (обн., ДВ, 
бр. 28 от 2014 г.; изм. и доп., бр. 63 от 2015 г.) 
се правят следните изменения и допълнения:
1. В чл. 2:
а) в ал. 1 след думите „частни музеи“ се 
добавя ,,музеи, създадени по реда на чл. 25, 
ал. 2 от Закона за културното наследство“;
б) в ал. 2, т. 2 след думите „частните музеи“ 
се добавя ,,и музеи, създадени по реда на чл. 25, 
ал. 2 от Закона за културното наследство“.
2. В чл. 5, ал. 2:
а) точка 2 се изменя така: 
„2. информационна карта „Статут и дей-
ност на музея“ – за държавни, регионални, 
общински, частни музеи и музеи със смесено 
участие съгласно приложение № 3;“
б) създава се т. 3:
„3. информационна карта „Статут и дейност 
на музея по чл. 25, ал. 2 от Закона за култур-
ното наследство съгласно приложение № 3а.“
3. Създава се приложение № 3а към чл. 5, 
ал. 2, т. 3: